

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

ΝΟΜΟΣ ΛΕΥΚΑΔΑΣ

**Λευκάδα, 18 /07/2025**

**Επίσκεψη της πολιτικής ηγεσίας του Υπουργείου Υποδομών και Μεταφορών, στο εργοτάξιο του δρόμου Βόνιτσα-Λευκάδα**

**Αυτοψία στα έργα** που βρίσκονται σε εξέλιξη στην Αιτωλοακαρνανία **και συγκεκριμένα στο τμήμα Βόνιτσα-Λευκάδα** του διπλού οδικού άξονα πραγματοποίησε χτες , Πέμπτη 17/07/2025 ο Υπουργός Υποδομών και Μεταφορών, κ. Χρίστος Δήμας, συνοδευόμενος από τον **Υφυπουργό Εργασίας και Κοινωνικής Ασφάλισης, Βουλευτή Αιτωλοακαρνανίας, κ. Κώστα Καραγκούνη** και τον **Γενικό Γραμματέα Υποδομών, κ. Δημήτρη Αναγνώπουλο*.***

**Στο εργοτάξιο παραβρέθηκαν ο Βουλευτής Λευκάδας κ Αθανάσιος Καββαδάς, ο Δήμαρχος Λευκάδας, Δρ. Ξενοφών Βεργίνης, ο Βουλευτής Αιτωλοακαρνανίας κ. Θανάσης Παπαθανάσης, ο Δήμαρχος Ακτίου – Βόνιτσας κ. Θανάσης Κασόλας και ο Αντιπεριφερειάρχης Π.Ε. Λευκάδας κ. Αντώνης Δουβίτσας.**

**Ο Δήμαρχος Λευκάδας κ. Βεργίνης ,** συνομιλώντας με τον **Υπουργό κ. Δήμα,** έλαβε τη διαβεβαίωση ότι το συγκεκριμένο έργο του οδικού άξονα που συνδέει τη Λευκάδα και βρίσκεται σε εξέλιξη, θα ολοκληρωθεί έως το τέλος του τρέχοντος έτους.

**Παράλληλα, ο κ. Βεργίνης,** μετέφερε στην ηγεσία του Υπουργείου Μεταφορών και Υποδομών, πέρα από **την ανάγκη δημιουργίας κυκλικού κόμβου** **στην διασταύρωση προς Περατιά και Πλαγιά** για την αποφυγή ενδεχόμενων ατυχημάτων, να συντομευθούν

**η αντικατάσταση του υποθαλάσσιου αγωγού μετά τη γέφυρα, καθώς και του αγωγού ύδρευσης μεταξύ των δύο Κάστρων Γρίβα και Αγίας Μαύρας.**

**Από τον Δήμο Λευκάδας**